**Mi volt az eredeti?**

1, Válassz ki egy számodra fontos/érdekes/izgalmas történetet! Lehet ez egy novella, mese vagy regény hosszúságú szöveg is.

2, Készíts *tartalmi* összefoglalót az adott műről egy oldal terjedelemben! (Tehát meséld el a sztorit úgy, hogy az is követni tudja, aki nem ismeri az adott írást! Ne legyenek a történetben kihagyások, ne hiányozzanak a megértéshez szükséges részletek, információk!)

EZZEL KELETKEZETT EGY ÍRÁS, AMIVEL MAJD TUDUNK DOLGOZNI

3, A tartalmi összefoglalót írd át úgy, hogy megváltoztatsz benne bizonyos részleteket. (Változtasd meg a szereplők neveit! Tedd át a történetet egy másik korba! Egyéb változtatásokat is végrehajthatsz, ha nem módosítják a történet mondanivalóját.)

ÍGY TEHÁT ELKÉSZÜLT A MÁSODIK SZÖVEGED

4, Készülj fel arra, hogy a következő alkalommal felolvasod az így elkészült változatot!

A többiek majd megpróbálják kitalálni, hogy mi lehetett az eredeti történet – és persze másra is használjuk majd a keletkezett szövegeket.

**A megoldásodat töltsd fel a mappádba!**